РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  41

от заседание на Комисия ”Професионална квалификация,
информационни технологии и статистика” на ВСС,
проведено на 12.11.2013 г.

Днес, 12.11.2013 г. /сряда/ от 13.30 часа се проведе заседание на комисия “Професионална квалификация, информационни технологии и статистика” на ВСС, в състав:
ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова - отсъства
					Елка Атанасова
					Михаил Кожарев
                                                	Юлия Ковачева
На заседанието присъстваха експертните сътрудници към комисията: Валери Михайлов – директор дирекция „Информационни системи”, Мирослава Чирпъкова – системен администратор в АВСС, Мая Атанасова - главен експерт-юрисконсулт дирекция „Правна” и Румен Митев – главен експерт съдебна статистика.

1. ОТНОСНО: Извлечение от протокол № 43/06.11.2013 г. от заседанието на комисия „Бюджет и финанси” на ВСС относно предприемане на действия за закупуване на компютърна техника с обществена поръчка.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Възлага на Мая Атанасова – експертен сътрудник към комисията, да изготви доклад във връзка с възможностите за провеждане на централизирана обществена поръчка за закупуване на компютърна техника.
1.2. Възлага на експертите от дирекция „Информационни системи” да подготвят информация за компютърната техника, която неотложно се нуждае от подмяна,  за съдилищата, които не са получавали техника през 2012г. и 2013г., както и за тези, които са получили през последните две години.

2. ОТНОСНО: Искания от административния ръководител на Софийски районен съд за:
- извършване на вътрешно компенсирана промяна по бюджетната сметка за 2013 г. от § 10-00 „Издръжка”  в § 52-00 „Придобиване на ДМА” с цел осигуряване на средства за закупуване на допълнителни компоненти към сървър, UPS устройство за осигуряване на сървър, 2 броя твърд диск, 8 броя памет и 1 брой сървър необходим за Държавното съдебно изпълнение.
- за увеличаване на бюджетната сметка за 2013 г.  за осигуряване на средства за закупуване на 4 броя памет 4GB DIMM, 667MHz, 512X72, 8K, 240, 2RX4 и 1 брой твърд диск.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Искането за извършване на вътрешно компенсирана промяна по бюджетната сметка за 2013 г. от § 10-00 „Издръжка”  в § 52-00 „Придобиване на ДМА” с цел осигуряване на средства за закупуване на допълнителни компоненти към сървър, UPS устройство за осигуряване на сървър, 2 броя твърд диск, 8 броя памет и 1 брой сървър необходим за Държавното съдебно изпълнение, е основателно.
2.2. Искането за увеличаване на бюджетната сметка за 2013 г.  за осигуряване на средства за закупуване на 4 броя памет 4GB DIMM, 667MHz, 512X72, 8K, 240, 2RX4 и 1 брой твърд диск, е основателно.
2.3. Решението на Комисията да се изпрати, на комисия „Бюджет и финанси” на ВСС, по компетентност.

3. ОТНОСНО:  Становище по проекта на Единна методика по приложението на принципа за случайно разпределение на делата в районните, окръжните, административните, военните и апелативните съдилища, от председателя на Върховния касационен съд.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение становище по проекта на Единна методика по приложението на принципа за случайно разпределение на делата в районните, окръжните, административните, военните и апелативните съдилища, от председателя на Върховния касационен съд.
3.2. Изпраща становището по проекта на Единна методика по приложението на принципа за случайно разпределение на делата в районните, окръжните, административните, военните и апелативните съдилища, от председателя на Върховния касационен съд на Комисия по предотвратяване и установяване на конфликт на интереси и взаимодействие с Инспектората към ВСС.

4. ОТНОСНО: Становище по проекта на Единна методика по приложението на принципа за случайно разпределение на делата в районните, окръжните, административните, военните и апелативните съдилища, от председателите на ОС Бургас и ОС Хасково.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за сведение становище по проекта на Единна методика по приложението на принципа за случайно разпределение на делата в районните, окръжните, административните, военните и апелативните съдилища, от председателите на ОС Бургас и ОС Хасково.
4.2. Изпраща становището по проекта на Единна методика по приложението на принципа за случайно разпределение на делата в районните, окръжните, административните, военните и апелативните съдилища, от председателите на ОС Бургас и ОС Хасково на Комисия по предотвратяване и установяване на конфликт на интереси и взаимодействие с Инспектората към ВСС.

5. ОТНОСНО: Писмо от Върховна касационна прокуратура във връзка с въвеждане в експлоатация на УИС-2 и разпределяне на преписките чрез вградения в нея модул за случайно разпределение.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение писмо от Върховна касационна прокуратура във връзка с въвеждане в експлоатация на УИС-2 и разпределяне на преписките чрез вградения в нея модул за случайно разпределение.

6. ОТНОСНО: Бележки от дирекция „ИС” по Единна методика по приложението на принципа за случайно разпределение на делата в районните, окръжните, административните, военните и апелативните съдилища.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Одобрява бележките изготвени от дирекция „ИС” по Единна методика по приложението на принципа за случайно разпределение на делата в районните, окръжните, административните, военните и апелативните съдилища.
6.2. Изпраща бележките по Единна методика по приложението на принципа за случайно разпределение на делата в районните, окръжните, административните, военните и апелативните съдилища на Комисия по предотвратяване и установяване на конфликт на интереси и взаимодействие с Инспектората към ВСС.
7. ОТНОСНО: Анотация на програмен продукт „Съдебен призовкар” – приложен софтуер за таблет, интегриран със САС „Съдебно деловодство”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение анотацията на програмния продукт „Съдебен призовкар” – приложен софтуер за таблет, интегриран със САС „Съдебно деловодство”.

8. ОТНОСНО: Писмо от Главния директор на Главна Дирекция ГРАО относно данни от Национална база „Население”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Данните, получени от Главна дирекция „Гражданска регистрация и административно обслужване" при Министерство на регионалното развитие и благоустройството да се предоставят от Главния секретар на ВСС на  фирма „Индекс-България" ООД за въвеждането им в софтуера, обслужващ дейността на бюрата за съдимост.
8.2. Утвърждава текста на приемо-предавателния протокол.

9. ОТНОСНО: Писмо от Иван Кодинов – управител на „Декстро груп ООД” – Пловдив относно поддръжка на сървисите за безхартиен обмен между съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Да се поиска информация от апелативните съдилища относно поддръжката на сървисите за безхартиен обмен между съдилищата.
9.2. Да се предостави на комисията копие от договора за разработка на безхартиения обмен между съдилищата
9.3. Да покани на заседание на комисията Иван Кодинов – управител на „Декстро груп ООД” – Пловдив, след обсъждане на информацията по т.9.1. и 9.2. 

10. ОТНОСНО: Обсъждане на възможностите комисията, във връзка с предмета й на дейност, да предложи на ВСС проектно предложение  по програма ОПАК
След обсъждане на информация за проведен от ОПАК информационен ден на 11.11.2013 г., представена от Румен Георгиев и Елка Атанасова 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Да се изготви проектно предложение с наименование „Повишаване компетентността на съдебните служители - статистици в органите на съдебната власт и на членовете на комисия „Професионална квалификация, информационни технологии и статистика" и на комисия „Анализ и отчитане степента на натовареност на органите на съдебната власт" по процедура за директно предоставяне на безвъзмездна финансова помощ по Оперативна програма „Административен капацитет", приоритетна ос ІІ „Управление на човешки ресурси", подприоритет 2.4. „Компетентна съдебна система и ефективно управление на човешките ресурси", бюджетна линия BG051PO002/13/2.4-12.
10.2. Предлага  за ръководител на проекта Мария Кузманова - член на ВСС.
10.3. Проектът да се внесе като извънредна точка на заседанието на Висшия съдебен съвет на 14.11.2013 г.,  в предвид кратките срокове за кандидатстване по отворената процедура. 

11. ОТНОСНО: Доклад на Галина Карагьозова и Румен Георгиев за съгласуване на действията на КПКИТС и КПУКИ ИВСС с проект за решение.
Устен доклад на Галина Карагьозова и Румен Георгиев.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Възлага на дирекция „Информационни системи” да разработи Технически правила за използване на софтуер за случайно разпределение на делата Law Choice, версия 4.
11.2. Да се покани на заседанието на комисията на 19.11.2013 г. Марин Кошутов – фирма Смарт Сис ООД за обсъждане на възможностите на АСУД за документиране на избора на съдия докладчик в Интернет страницата на ВСС.

12. ОТНОСНО: Становище от сдружение „Център на НПО в Разград” и Национална НПО мрежа за гражданско наблюдение на съда, по проект на Правила за случайно разпределение на делата в районните, окръжните, административните, военните и апелативните съдилища и Методика по приложението на принципа за случайно разпределение на делата в съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Приема за сведение становище от сдружение „Център на НПО в Разград” и Национална НПО мрежа за гражданско наблюдение на съда, по проект на Правила за случайно разпределение на делата в районните, окръжните, административните, военните и апелативните съдилища и Методика по приложението на принципа за случайно разпределение на делата в съдилищата.
12.2. Изпраща становище от сдружение „Център на НПО в Разград” и Национална НПО мрежа за гражданско наблюдение на съда, по проект на Правила за случайно разпределение на делата в районните, окръжните, административните, военните и апелативните съдилища и Методика по приложението на принципа за случайно разпределение на делата в съдилищата на Комисия по предотвратяване и установяване на конфликт на интереси и взаимодействие с Инспектората към ВСС.

13. ОТНОСНО: Проект на вътрешни правила за случайно разпределение на делата във Върховния административен съд.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

УТВЪРЖДАВА вътрешни правила за случайно разпределение на делата във Върховния административен съд.

14. ОТНОСНО: Вътрешни правила за случайно разпределение на делата във Върховния касационен съд

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

УТВЪРЖДАВА вътрешни правила за случайно разпределение на делата във Върховния касационен съд.

15. ОТНОСНО: Писмо от инж. Владимир Колев, получено по електронна поща, относно публикуваната информация в централизирания уеб базиран интерфейс за публикуване на съдебните актове ( legalacts.justise.bg). /Получено по ел. поща/.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Приема за сведение писмото от инж. Владимир Колев за публикуваната информация в централизирания уеб базиран интерфейс за публикуване на съдебните актове.

16. ОТНОСНО: Писмо от председателя на Окръжен Съд гр. Благоевград с искане за осигуряване на финансови средства за закупуване на автоматичен превключвате и автоматична телефонна централа.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Искането от председателя на Окръжен Съд гр. Благоевград за закупуване на автоматичен превключвате и автоматична телефонна централа, не е от компетентността на комисията.
16.2. Изпраща писмото от председателя на Окръжен Съд гр. Благоевград на комисия „Бюджет и финанси” на ВСС, по компетентност.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ